Ամբիոնի կատարած աշխատանքը լի է նորամուծություններով և հաջողություններով: Այսօր ամբիոնն ակտիվորեն իրականացնում է լայնածավալ ու բազմամակարդակ կրթական ծրագրեր տարբեր ֆակուլտետներում (ինֆորմատիկայի և կիրառական մաթեմատիկայի, ֆիզիկայի, ռադիոֆիզիկայի, քիմիայի, կենսաբանության, երկրաբանության և աշխարհագրության, փիլիսոփայության և հոգեբանության, սոցիոլոգիայի, պատմության, աստվածաբանության և իրավագիտության):Դրանք ուղղորդված են անգլերենի ուսուցումը ծառայեցնելու մասնագիտական նպատակներին: Ամբիոնի աշխատանքային և կրթական գործունեության կարևոր մասն է կազ-մում գիտամեթոդական աշխատանքը՝ պայմանավորված գիտատեխնիկական առաջընթացի, միջազգային և շուկայական հարաբերությունների զարգացման և գլոբալացման մարտահրավերներով: Այս առումով գրագետ, մասնագիտական անգլերենին տիրապետող մասնագետների պատրաստումն անգլերեն լեզվի թիվ 1 ամբիոնի կրթական կարևորագույն նպատակներից մեկն է: